Publication: Magyar Közlöny
Issue: MK-2011-104 (Year: 2011, Number: 104)
Era: contemporary
Section: (XI. 22.) AB, 48/2003. (X. 27.) AB határozatok] leszögezte, hogy az Alkotmány módosítására, csak az Alkotmányban
Paragraph Index: 123

(XI. 22.) AB, 48/2003. (X. 27.) AB határozatok] leszögezte, hogy az Alkotmány módosítására, csak az Alkotmányban elõírt eljárási rendben, az Alkotmány által feljogosított alkotmányozó hatalom által [Alkotmány 24. § (3) bekezdés] kerülhet sor. Az Alkotmány módosítására, illetve az Alkotmány egyes rendelkezéseinek a jövõbeni megváltoztathatóságának kizárására irányuló kérdésben választópolgárok által kezdeményezett népszavazásnak nincs helye. Az Országos Választási Bizottság álláspontja szerint a kérdésben kezdeményezett eredményes országos ügydöntõ népszavazás olyan normatív keretben korlátozná a törvényhozó mozgásterét, ahol az Alkotmány lehetõvé teszi az alternatív szabályozást, így a döntés következményeként az alkotmányos szabályozás tartalmát, lehetséges értelmezési keretét is szûkíti. Az Országos Választási Bizottság tehát megállapítja, hogy a kérdés megfogalmazása burkolt alkotmánymódosítást foglal magába. Az Országos Választási Bizottság megállapítja, hogy a kérdésben nem lehet országos népszavazást tartani, így a Bizottság az Nsztv. 10. § b) pontja értelmében az aláírásgyûjtõ ív hitelesítését megtagadja. II. A határozat az Alkotmány 24. § (3) bekezdésén és a 70/E. § (3) bekezdésén, az Nsztv. 2. §-án és a 10. § b) pontján, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Bordás Vilmos s. k., az Országos Választási Bizottság elnöke

Source: https://magyarkozlony.hu/hivatalos-lapok/8282600dc655ee62740acc69885761897d76fdd6/dokumentumok/505b90e2f4d0ef94f20960747f9bfcfa24d51d44/letoltes